CELEX: 62009CN0288
Language: ro
Date: 2009-07-24 00:00:00
Title: Cauza C-288/09: Cerere de pronunțare a unei hotărâri preliminare introdusă de First-tier Tribunal (Tax Chamber) (Regatul Unit) la 24 iulie 2009 — British Sky Broadcasting Group plc/The Commissioners for Her Majesty's Revenue & Customs

24.10.2009   
            
            
               RO
            
            
               Jurnalul Oficial al Uniunii Europene
            
            
               C 256/9
            
         Cerere de pronunțare a unei hotărâri preliminare introdusă de First-tier Tribunal (Tax Chamber) (Regatul Unit) la 24 iulie 2009 — British Sky Broadcasting Group plc/The Commissioners for Her Majesty's Revenue & Customs
   (Cauza C-288/09)
   2009/C 256/16
   Limba de procedură: engleza
   
      Instanța de trimitere
   
   First-tier Tribunal (Tax Chamber)
   
      Părțile din acțiunea principală
   
   
      Reclamantă: British Sky Broadcasting Group plc
   
      Pârâtă: The Commissioners for Her Majesty's Revenue & Customs
   
      Întrebările preliminare
   
   
               1.
            
            
               Un modul separat (set-top box) care corespunde descrierii modului separat Sky+, model DRX 280, trebuie clasificat la subpoziția 8528 71 13 din Nomenclatura Combinată („NC”) în aplicarea Regulamentului (CE) nr. 1214/2007 al Comisiei (1) de modificare a anexei I la Regulamentul (CEE) nr. 2658/87 al Consiliului în pofida Notelor explicative la NC adoptate de Comisie la 7 mai 2008 (2008/C 112/03) în ceea ce privește subpozițiile NC 8521 90 00 și 8528 71 13?
            
         
               2.
            
            
               Articolul 12 alineatul (5) litera (a) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), astfel cum a fost modificat, obligă autoritățile vamale naționale să emită informații tarifare obligatorii care să fie conforme Notelor explicative la NC, cu excepția cazului în care și până când aceste Note explicative sunt declarate incompatibile cu textul dispozițiilor relevante din NC, inclusiv al Regulilor generale pentru interpretarea NC, sau autoritățile naționale menționate pot să-și formeze propria opinie în materie și să nu țină seama de Notele explicative în cazul în care consideră că există o asemenea incompatibilitate?
            
         
               3.
            
            
               În cazul în care un modul separat care corespunde descrierii modulului separat Sky+, model DRX 280, ar trebui clasificat la subpoziția NC 8521 90 00, perceperea taxelor vamale în cuantum pozitiv ar fi nelegală potrivit dreptului comunitar, în măsura în care ar constitui o încălcare a obligațiilor Comunității în temeiul Acordului privind comerțul cu produse ale tehnologiei informației („ATI”) și în temeiul articolului II:1 (b) din Acordul General pentru Tarife și Comerț din 1994, sau clasificarea la poziția 8521 ar determina concluzia că produsul în discuție nu intră în domeniul de aplicare al dispozițiilor relevante din ATI?
            
         
      (1)  Regulamentul (CE) nr. 1214/2007 al Comisiei din 20 septembrie 2007 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun (JO L 286, p. 1).
   
      (2)  JO 1992 L 302, p.1, Ediție specială 02/vol. 5, p. 58.